宋光宗循道憲仁明功茂德溫文順武聖哲慈孝皇帝諱惇，孝宗第三子也。出成穆皇后郭氏。隆興元年，封恭王。莊文太子愭薨，乾道七年二月，孝宗立王為太子。宗室諸王外鎮。四月，授臨安判事，尋遷臨安尹。在任有治績，孝宗嘉之。淳熙十四年冬十月，高宗皇帝崩，孝宗降詔服喪，以太子領政。太子數辭不受，卒聽聖旨。淳熙十六年春正月，孝宗內禪位於帝。夏五月，詔百官丞相以下，月朝太上皇帝於重華宮。是月，出幣二十三萬緡振臨安貧民。秋八月，以恭州為重慶府，恭，帝之舊藩，故升之。即今重慶市也。是月，金人遣使來賀即位。冬十一月，改元紹熙。以黃裳為皇子擴師。